Twee dokumentêre vir krieket-liefhebbers | Maroela Media
Dié aangrypende dokumentêr onthul Australië se toksiese krieketkultuur tydens die omstrede toer in 2018 waar die span skuldig bevind is aan balpeutery.
In Crossing the Line ontvou die toetsreeks eerder soos ŉ sepie as ŉ sportgeleentheid. Met kommentaar deur krieketlegendes soos Shaun Pollock, Graeme Smith, Michael Holding en Shane Warne, wys die dokumentêr waarom humeure op die veld en op die kantlyn opgevlam het. Jy sien ook beeldmateriaal van spelers wat mekaar agter die skerms konfronteer.
AB de Villiers het tydens die toetsreeks ŉ voorspelling op Twitter gewaag wat uiteindelik waar geword het.
Die volgende dokumentêr, AB de Villiers, ondersoek dié krieketlegende se loopbaan oor 14 jaar. Hy het aan 228 ODI’s, 114 toetse en 78 T20-wedstryde deelgeneem. Hy het drie wêreldrekords vir die vinnigste 50-tal, 100-tal en 150-tal ooit in ŉ ODI.
Hy word beskou as een van die beste spelers ooit en dit was ŉ hartseer dag vir krieketondersteuners wêreldwyd toe hy in Mei vanjaar in ŉ video aangekondig het dat hy sy kolf neergelê het.
In die vier episodes van dié dokumentêr kan jy sien hoe AB rekords verbeter en hoor hoe ander sportlegendes aan hom hulde bring. Kyk dit nou »
Crossing the Line en die AB de Villiers-dokumentêr is nou albei op Showmax te sien.
Hierdie dokumentêre is beskikbaar op Showmax vir kykers in Suid-Afrika en die buiteland. Kry al die vermaak op jou gunstelingtoestel by Showmax: teken nou in of maak gebruik van die gratis proeflopie. Showmax is nou ook gratis beskikbaar as deel van jou DStv Premium-pakket! Klik hier om meer uit te vind.